“เงินบาท” วันนี้เปิดตลาด 35.52 บ. แนะผู้นำเข้าซื้อสกุลต่างประเทศ
ทีเอ็มบีธนชาต เผย ค่าเงินบาทวันนี้(30 พ.ย.65) เปิดตลาด 35.77 บาทต่อดอลลาร์ พร้อมชี้เคลื่อนไหวในกรอบ 35.40- 35.65 บาทต่อดอลลาร์ แนะผู้นำเข้าซื้อสกุลต่างประเทศ และผู้ส่งออกขายเหนือระดับ 36.00 บ.
ทีเอ็มบีธนชาต เผย ค่าเงินบาทวันนี้เปิดตลาด 35.52 บ. อ่อนค่าจากปิดตลาดวานนี้ที่ระดับ 35.39 บ./ดอลลาร์ แนะผู้นำเข้าซื้อสกุลต่างประเทศ-ผู้ส่งออกขายเหนือระดับ 36.00 บ.
30 พ.ย. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(30 พ.ย.65) เปิดตลาด 35.52 บาท/ดอลลาร์ อ่อนค่าจากราคาปิดตลาดเมื่อวานที่ระดับ 35.39 บาท/ดอลลาร์
โดยดอลลาร์สหรัฐแข็งค่าขึ้นเทียบกับสกุลเงินหลัก ขณะที่นักลงทุนจับตาถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ในวันนี้เพื่อหาสัญญาณบ่งชี้ทิศทางอัตราดอกเบี้ยของเฟด
ด้านตลาดพันธบัตรเมื่อวาน ต่างชาติซื้อสุทธิ 2,243 ล้านบาท ตลาดหุ้นไทยนักลงทุนต่างชาติซื้อสุทธิ 3,274 ล้านบาท
ส่วนดัชนีความเชื่อมั่นของผู้บริโภคสหรัฐร่วงลงสู่ระดับ 100.2 ในเดือนพ.ย. ซึ่งเป็นการปรับตัวลงเป็นเดือนที่ 2 ติดต่อกัน แต่สอดคล้องกับตัวเลขคาดการณ์ของนักวิเคราะห์ จากระดับ 102.2 ในเดือน ต.ค.
นอกจากนี้รอประกาศตัวเลขผลิตภัณฑ์มวลรวมภายในประเทศ (GDP) ประจำไตรมาส 3 ของสหรัฐในวันนี้ และตัวเลขการจ้างงานนอกภาคเกษตร นักวิเคราะห์คาดการณ์ว่า ตัวเลขจ้างงานเพิ่มขึ้นเพียง 200,000 ตำแหน่งในเดือนพ.ย. หลังจากเพิ่มขึ้น 261,000 ตำแหน่งในเดือนต.ค. และการประชุมนโยบาย กนง.ในวันนี้
ส่วนกรอบค่าเงินบาทวันนี้ เคลื่อนไหวช่วง 35.40- 35.65 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกขายเงินตราต่างประเทศที่เหนือระดับ 36.00 บาท/ดอลลาร์